UREDBA KOMISIJE (ES) št. 1040/2007

z dne 10. septembra 2007

o odobritvi manjših sprememb specifikacije za ime, registrirano v registru zaščitenih označb porekla in zaščitenih geografskih označb (Melon du Quercy (ZGO))

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti drugega stavka člena 9(2) Uredbe,

ob upoštevanju naslednjega:

Namen zahtevka je sprememba specifikacije v zvezi z imeni občin, ki so del geografskega območja „Melon du Quercy“, saj je bilo pet občin pri izpisu zadevnih okrožij in občin z zemljevida pomotoma izpuščenih s seznama.

Komisija je zadevno spremembo preučila in sklenila, da je upravičena. Ker gre v smislu člena 9 Uredbe (ES) št. 510/2006 za manjšo spremembo, jo lahko Komisija odobri brez uporabe postopka iz členov 5, 6 in 7 navedene uredbe –

SPREJELA NASLEDNJO UREDBO:

Člen 1

Specifikacija zaščitene geografske označbe „Melon du Quercy“ se spremeni v skladu s Prilogo I k tej uredbi.

Člen 2

Povzetek z navedbo glavnih elementov specifikacije je v Prilogi II k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

(1) UL L 93, 31.3.2006, str. 12. Uredba, kakor je bila spremenjena z Uredbo Komisije (ES) št. 952/2007 (UL L 210, 10.8.2007, str. 26).

(2) UL L 224, 25.6.2004, str. 16.

PRILOGA II

POVZETEK

Uredba Sveta (ES) št. 510/2006 o zaščiti geografskih označb in označb porekla za kmetijske proizvode in živila

„MELON DU QUERCY“

ES št.: FR/IGP/105/0086/30.12.2005

ZOP ( ) ZGO (X)

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv : Institut national des appellations d’origine Naslov : 51, rue d’Anjou – F-75008 Pariz Telefon : (33) 153 89 80 00 Telefaks : (33) 142 25 57 97 E-naslov : info@inao.gouv.fr

2. Vlagatelj:

Naziv : Syndicat interprofessionnel du melon du Quercy Naslov : 29, avenue du Général-de-Gaulle – F-46170 Castelnau-Montratier Telefon : (33) (0)565 21 96 83 Telefaks : (33) (0)565 21 88 15 E-naslov : melon-du-quercy@wanadoo.fr Sestava : Proizvajalci/predelovalci (X) Drugo ( )

3. Vrsta proizvoda:

Razred 1.6 : Sveže ali predelano sadje, zelenjava in žito

4. Specifikacija

(Povzetek zahtev v skladu s členom 4(2) Uredbe (ES) št. 510/2006)

4.1 Ime

„Melon du Quercy“

4.2 Opis

Melona z gladko ali vzorčasto lupino zeleno-sive do rumenkaste barve z oranžastim mesom, teže od 450 g do 1 300 g ali več.

4.3 Geografsko območje:

Območje ZGO „Melon du Quercy“ zajema:

naslednja okrožja: — v departmaju Tarn et Garonne: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Monpezat de Quercy, Monclar de Quercy, Négrepolisse, Villebrumier, Montauban, — v departmaju Lot: Calstelnau-Montratier, Montcuq, Lalbenque, — v departmaju Lot et Garonne: Tournon, Penne, Beauville, Puymirol;

občine naslednjih okrožij: — v departmaju Tarn et Garonne: — Canton de Caylus: Mouillac, — Canton de Valence d’Agen: Castelsagrat, Goudouville, Saint-clair, Gasque, Montjoi, Perville, Pommevic, Valence d’Agen, — v departmaju Lot: — Canton de Cahors Sud: Labastide-Marnhac, Le Montat, — Canton de Limogne: Concots, — Canton de Luzech: Cambayrac, Carnac Rouffiac, Villesèque, Sauzet, — Canton de Puy l’Évêque: Floressas, Lacapelle Cabanac, Sérignac, Mauroux.

4.4 Dokazilo o poreklu

Melone se v Quercyju pridelujejo od 16. stoletja. Leta 1930 se je proizvodnja melone razširila zlasti zaradi povečanja obdelanih površin in prisotnosti melone na lokalnih trgih. Proizvodnja se je v letih 1940–1945 še povečevala. Od leta 1960 je možnost prevoza še dodatno omogočila razvoj proizvodnje melon.

Danes je sloves melone iz Quercyja že uveljavljen; število uporabljenih znamk samo zase priča o pomenu povezave med melono in območjem Quercy.

Na začetku vsakega tržnega leta strokovnjaki, ki jih pooblasti certifikacijski organ, potrdijo parcele posameznega proizvajalca (geografsko območje in upravičeno zemljišče). Vsaka parcela se registrira v gojitveni register „Melon du Quercy“: občine, odseki in katastrske številke ter površina v arih.

En izvod s podatki ostane v gojitvenem registru proizvajalca, drugega se pošlje v pakirnico sadja in tretjega sindikatu „Syndicat Interprofessionnel du Melon du Quercy“.

Tako so za vsako pošiljko, poslano v pakirnico sadja, označeni in evidentirani ime proizvajalca, sorta in parcele. V pakirnici se pošiljke različnih proizvajalcev združijo. Certificirane pošiljke se že takoj ob prihodu v pakirnico ločijo od necertificiranih ter se pakirajo, etiketirajo in tržijo ločeno.

4.5 Metoda pridobivanja

Melona iz Quercyja se proizvaja iz izbranih sort; pobira se ob najboljši zrelosti pred 13. uro vsak dan, če je možno. Melone se nato v enojni plasti naložijo neposredno v lesene ali plastične zaboje; melone so ena ob drugi, vendar niso preveč stisnjene.

Po pobiranju se melone zavaruje pred soncem in neugodnim vremenom. V pakirnico se jih dostavi še istega dne. Pošiljke melon se nato preveri in odobri glede na videz in vsebnost sladkorja. Prebere se jih, sortira po velikosti in zapakira v zaboje z vdolbinami in/ali v papir glede na težo in barvo.

4.6 Povezava

Področja Quercy je primerno za proizvodnjo melon zaradi svoje zemlje in podnebja. Za podnebje značilno menjavanje oceanskih (svežih in vlažnih) in sredozemskih (vročih in suhih) vplivov dnevno povzroča razlike v temperaturi. Rastlinam zagotavlja optimalne podnebne pogoje (temperatura in vlaga) za razvoj.

Drugi dejavnik je ilovnato-apnenčasta zemlja področja Quercy, v kateri je ilovica v glavnem sestavljena iz ilita in montmorilonita, ki zadržujeta kalij. S tem se uravnava oskrba rastline s kalijem. Tako rastlina pridobi za zemljišče značilna vonj in okus. Ilovnato-apnenčasto zemljišče področja Quercy dobro zadržuje vodo in s tem omogoča redno oskrbo rastline z vodo.

4.7 Nadzorni organ

Naziv : Qualisud Naslov : 15, avenue de Bayonne – F-40500 Saint-Sever Telefon : (33) (0)558 06 53 30 Telefaks : (33) (0)562 88 13 91 E-naslov : qualisud@wanadoo.fr

4.8 Označevanje

— Ime proizvoda: Melon du Quercy.